
Sobre as grafias de I'aragones "moderno": 
Argumentos, contra-argumentos, reflexions, preguntas, 
respuestas y memoria. 

Introduccion: 

Foi servir a grafia EFA por conviccion y porque ye a millor opcion ta yo. En istos 
diyas, se'n ye debatindo muito dimpues de que esclatase a bomba informativa de que 
CHA, a travies d'a suya Fundacion Gaspar Torrente, y d'o suyo ideyologo Martinez 
Tomey, aconseguise que o Tribunal Superior de Chusticia d'Aragon aturase a 
implantacion d'o Curnculo aragones y d'a luenga aragonesa, nomas porque caleba 
amostrar-lo con grafia EFA, mientres se nombraba una academia de man d'o 
gubierno que decidise sobre o tema. 

Asinas que fere bellas consideracions que cal fer, mas que mas, t'a chent que no ye 
guaire embrecada en o mundet de I'aragones u que leva poco tiempo y se fa cruces 
de viyer istas historias. 

Qui soi yo ta charrar d'isto? 

No soi filologo, ni linguista, ni represento a dengun que no siga yo mesmo. No soi 
fablant patrimonial de I'aragones. Naixie de Zaragoza, de familia monolingue en 
castellano y no prencipie a aprender aragones dica los 21 anyos. 

Mientres muitas anyadas m'estimau mas de no embrecar-me guaire en istos pleitos. 
Que se mullasen atros, a qui consideraba con mas autoridatz, mas representatives, 
etc... Manimenos me trobo con que chent que leva muito menos en isto, que tien 
muito menos ideya d'aragones, u que mesmo tot isto se la bufa, pero tien atros 
intreses, no nomas en opina, sino que mesmo influye en o esdevenider de I'aragones 
y d'a politica lingufstica. Y lo siento, pero dimpues de tantas anyadas de 
(malentendiu) respeto, ya me siento prou autorizau como ta expresar publicament a 
mia opinion. Ya poco mal puedo fer que no s'haiga feito antes. No tiengo mas 
autoridat que dengun, pero tampoco no menos que muitas. 

O diya que o "rudio" s'amorte y os saputos queden entre ells ta apanyar isto, tornare 
t'o mio silencio si calese. Tanimientres no me'n callare ni una, sentindo-lo muito. 

Ye a grafia lo problema mas grieu de I'aragones? 

No. O problema mas grieu de I'aragones ye la perda d'a transmision cheneracional y 
I'ausencia quasi total de politicas de refirme a la luenga. A una parte muito important 
d'as fablants d'aragones, a grafia se la bufa prou. Mas que mas, quan I'aragones, t'a 
mayona, ye una luenga d'oralidat y muitos pocos escriben qualcosa dilla de bell 
articlo t'a revista local u bella nota t'a nevera de casa suya. Y ta ixo, con qualsiquier 
grafia s'apanya una. 

Pero prou que ye un problema. Y en ye uno bien gran. Entre atras razons que 
dimpues en charro, porque ta qualsiquier que quiera fer-la servir dilla d'ixos emplegos, 
se troba con o problema grafico. L'administracion, u mesmo os chestors culturals, 
publicos y privaus, tienen una tramoria pefecta ta no impartir cursos, "porque si los fas 
en una grafia se carranyan uns, y sino los atros, y a yo la subvention me la da 
fulanico". Lo mesmo ta qui quiere publicar un libro u doblar un video, etc... 

cCa\ una sola grafia? <j,No sena millor que cadagun escriba como quiera? 

En o espacio amanau a I'aragones todas as luengas tienen una, y nomas una, grafia. 
Todas as luenas "de cultura" en tienen. Y en tienen una. Si I'aragones quiere 
sobrevivir en I'entorno que tien agora le cal una grafia. 

O feito, como pasa agora, de que cadagun escriba como quiera, no fa que fer mas 
feble a ideya de que I'aragones siga una luenga ta qui no ye "en o mundet" u tien 
prous conoiximientos filolochicos. A mayona d'os aragoneses nomas conoixen 
luengas muito estandarizadas, tanto en lo grafico como en lo gramatical. No 
entienden, entre atras cosas porque nunca no les n'explican en as escuelas, lo que 
son os dialectos, u que una luenga pueda no tener una grafia. 

Ta estar una luenga normal, a I'aragones le cal una grafia. Y por questions mas 
practicas de cada diya tamien. Cada vegada que nos chuntamos quatre personas en 
esfensa d'a luenga de diferents asociacions, decimos tot ixo de que deixamos a un 
costau o tema d'a grafia. Pero a escape nos trobamos con que si queremos fer 
publica a nuestra opinion, u simplament convocar a venient reunion u fer I'acta, lo 
hemos de fer escrito y, alavez, fendo servir bella grafia. Y prencipia lo pleito que 
habna d'estar a primer cosa que se charrase en todas as reunions d'ista mena. 
Porque deixar-lo ta mas adebant ye de tot inutil. 

L'aragones, en as zaguers decadas, nunca no ha teniu una sola grafia 

Cal remerar isto, porque pareixe que o problema grafico siga de fa quatre diyas, u un 
concieto de belun, y no ye asinas. No bi heba consenso grafico en os 80, 90, 2000 ni 
agora. Quan le decibas a belun que I'aragones s'escribiba sin "v", y viyeba os discos 
de Val d'Echo u leyeba articlos en L'Aigueta, hebas d'explicar-le que en muitos 
puestos no feban servir ixe modelo grafico. Quan a SLA proposo atro modelo grafico, 
beluns lo adoptoron, u deixoron de fer servir a grafia d'o 87. Mesmo adintro d'o 
modelo d'o 87, y muito antes d'a propuesta grafica de I'Academia, bi habio bellas 
propuestas de cambios (p.e.: o caso paradigmatico d'as t zagueras) que se troboron 
con o refus frontal d'o Consello Asesor y d'o CFA. 

Ixe feito, o de no tener una sola grafia, ye muito perchudicial ta I'aragones. MUITO. A 
imachen de que una mesma parola s'escriba de diferents trazas da la ideya a qui no 
conoixe prou a situacion, de que isto no ye una luenga, sino una risa y que cadagun 
fa lo que I'agana. No sin parte de razon. No tener una grafia ye toda una febleza. Y 
qui no lo comparta, pues que no contine leyendo, porque no I'alportara mica la resta 
d'o post. 

c Ye la grafia d'o 87 o diaple que ha causau totz os problemas de I'aragones? 

No. Os problemas de I'aragones, que'n son muitos, vienen causaus por muitas 
razons. Por colonialismo cultural y nacional, lo primer. Pero tamien por muitas atras 
razons, derivadas u no, d'ixo. 

Muitas hemos aprendiu aragones en a grafia d'o 87. Ya no digo si "gracias a" u "tot y 
tenendo-la". Pero lo feito ye que, ta qui hemos quiesto aprender aragones, hemos 
puesto fer-lo en ixa grafia. No ha teniu tanto exito en as zonas patrimonials, ye verdat, 
pero tamien cal reconoixer que si que ha teniu bella presencia, por radida que siga. 
Se han feito buens (y mals) libros y publicacions, con ixa grafia. Mesmo o fenomeno 
fablogger u a Wikipedia prencipioron con ixa grafia. 

No soi mica d'alcuerdo con qui diz que totz ixos anyos no valioron ta cosa. Se 
facioron muitas cosas mal, prou que si. A ideya peren de que "aprender aragones ye 
facil", en a mia opinion estio muito negativa ta I'aragones, y tien mala solucion agora. 
Pero se facioron cosas bien, y se facioron en ixa grafia. Mesmo continan fendo-se 
muitas cosas bien en G.87. 

Qui causa os problemas no son as b's y as z's, que no son que letras. Son as 
politicas linguisticas feitas por belun. Son meter entrepuces a lo treballo d'atros. Son 
as minenas y os boicots. Ye la manca de voluntat de poder reblar y plegar en 
alcuerdos amplos. Mientres confine ixa dinamica, ya podemos escribir como siga, que 
poco importara. 

O II Congreso prebaba de solucionar un gran problema. <,Qui decide como 
s'escribe? 

O Consello Asesor heba preso, prou que sin consultar a dengun difuera d'o CFA, 
estar bella mena d'autoridat lingufstica. A SLA heba fieto una atra propuesta grafica. 
A mayona d'os fablants patrimonials no reconoixeban como propia a grafia d'o 87. Y 
en muitas asociacions, muitas personas questionaban totalment u parcial o modelo 
grafico (y tamien de estandar, pero ixo ye t'atro post) d'o 87. 

Ixe II Congreso a on que participoron todas as asociacions fueras d'a SLA, heba de 
trigar una autoridat lingufstica que solucionase o problema. Y chusto ixo ye lo que 
facio. Con un 80% de votos a favor y con a participation en o Congreso de CFA y 
REA, que no reconoixioron a I'Academia dimpues. No ixublidemos que Nagore y 
Nabarro, entre atros yeran en a lista de I'Academia y refusoron de dentrar-ie, ells 
sabran porque. 

Por ixo, quan belun diz de fer una grafia de consenso que no siga ni SLA, ni CFA ni 
EFA, lo primer que cal preguntar-le ye que grau de consenso le cal. Faigamos bell 
poquet de fiction. Femos un nuevo congreso, u quedamos un diya qui siga, u con a 
tecnica que mas goyo tos faiga. Quedamos totz (quanto ye totz? 75%? 80%? 90?) en 
que femos servir a nueva grafia X, pero, como leva "v", a I'atro'l diya d'o III Congreso, 
CFA diz que no le fa goyo, y moviliza I'aparato suyo y de CHA-REA ta luitar contra a 
implantation d'ixa grafia. ^Tenemos consenso grafico? No. ^Tenemos una mayona? 
Talment. Como nunca no podemos representar a todas las aragonesofablants, y 
como siempre tendremos bella excusa absurda, siempre nos podremos atrubuyir a 
representation de qui quieramos. 

Una academia no se triga en asambleya 

Prou que no. Una academia caldna que la trigase o gubierno d'entre as estudiosas 
mas formadas y tot ixo. D'alcuerdo. 

Tornemos t'o 2006, y siento estar eaten, pero a historia ye la que ye. Venibanos de 
decadas dende que s'heba dito de fer a lei de luengas y no yera feita ni pareixeba que 
se ise a fer. Promesas, todas las d'o mundo. Feitos, dengun. Venibanos de decadas 
sin autoridat linguistica tamien. Tot pareixeba indicar que podnanos foter-nos 
decadas y decadas y decadas sin lei de luengas ni autoridat linguistica. 

Podebanos mirar de trobar una solucion temporal u asperar a que nos lo solucionase 
lo gubierno aragones. Un gubierno que iba por a tercer lechislatura y pactando con o 
PAR que a unica lei que voto en contra mientres tres lechislaturas estio chusto a lei 
de luengas y que leva tamien decadas en contra de I'aragones. 

A solucion temporal no yera la millor, pero podeba ir treballando y, si todas la 
reconoixebanos, enantar en a normalization y normativizacion de I'aragones. Yera, ta 
form de bota, una traza de fer presion t'o Gubierno aragones. Probablement si o II 
Congreso no s'hese feito, a lei de luengas d'o PSOE nunca no s'hese redactau. 

A solucion de I'autoridat trigada de traza asambleyaria no yera la millor. Ni de conya. 
Pero yera lo unico que podebanos fer, antiparte de protestar, que ya lo febanos, 
meter presion, que ya lo febanos, u no fer cosa. 

Miedo me fa, que bell diya un gubierno trigue una academia ya de verdat, y bi haiga 
una parte d'o mundo de I'aragones que no la reconoixca. Puede pasar perfectament y 
lo sabetz. Y sino paso, estio entre atras cosas porque I'academia primera que se trigo 
quasi no tenio tiempo ni d'existir. O por que, que lo cuenten atros, que yo no tiengo 
toda la information sobre ixe afer. 

Una grafia propia (<,y independient?) 

Si has plegau a leyer dica aqui cuento que yes d'alcuerdo con que a I'aragones le cal 
una, y nomas una, grafia. Cuento tamien, que entiendes que I'aragones ye una 
luenga independient y diferent alavez de castellano, Catalan, frances y occitano, por 
nombrar-ne as quatre romanicas que tenemos arredol. 

Como luenga diferenciada, le cal una grafia que siga propia ta poder adaptar-se a la 
luenga. Tenemos un soniu, por eixemplo, que no existe en castellano. Tenemos 
tamien o soniu In/ que en castellano se representa con una letra que nomas se fa 
servir en ixa luenga y en bellas atras subordinadas, y que antimas, se fa servir como 
sinyal, ya no nomas d'a luenga, sino de un nacionalismo y imperialismo linguistico. (A 
NBA, o tocho d'a h en o DNI, etc... tot muito banal, pero nacionalismo). 

Fer servir una grafia castellana ye reconoixer de facto que ye una luenga 
subordinada. Como expresion d'ixe debantdito nacionalismo banal, muitas pocas 
reconoixen iste problema pero ye tant facil como preguntar-les porque no trigar o 
modelo grafico Catalan, occitano u trances. Prou que cal parar cuenta d'a 
sociolingufstica de l'aragones y por ixo, creigo que escribir "cherman" ye millor que 
"german" u "txerman". Ye dificil de trobar solucions de comprorms. Pero ye pior 
subordinar a nuestra luenga a unatra. 

Cal recordar tamien, que I'aragones tien una tradicion grafica de sieglos. Aturada 
mientres sieglos tamien, ye verdat. Pero que tenemos una base dende a on que 
treballar. Escribir "A Espunya", por muito que a belun le taiga mal a os uellos, no ye 
prener un modelo Catalan, ye prener a solucion mas cutiana en I'aragones medieval. 
Escribir "A Espuna", manimenos, sj que ye prener una solucion de tot forana como ye 
a castellana y espanyolisma letra N. 

L'aragones ye, antimas, una luenga romanica. No nos cal inventar guaire. Todas as 
luengas latinas tienen solucions comuns t'os problemas comuns y solucions diferents 
t'as particularidatz que tienen cuanto a las luengas d'arredol. L'aragones ye una 
luenga independient en o sentiu de que no ye un dialecto de garra atra luenga 
(bueno, en ye d'o latin), pero no ye mica independient en o sentiu de que ye bien 
acompanyada de muitas atras luengas chirmanas, de sobra normativizadas. 

Enrestidas ent'a EFA y a grafia. 

A I'EFA y a la propuesta grafica de 201 0, se le puede y debe criticar, igual como a tot 
en iste mundo. Pero con razons, por favor. No con argumentos como beluns que he 
leyiu istos diyas y que me meten royo como un ababol de verguenya allena. 

Criticar a grafia porque ye de "mal entender" y que lo faiga una persona que escribe 
libros sobre textos medievals, manda pelotas. Mas encara quan as nuestras fillas 
aprender a grafia castellana (y I'anglesa u a francesa si cal) sin mayors problemas. 
Por favor, as ninas aragonesas no son mas fatas que as ninas catalanas, y ellas 
tienen una grafia prou mas embolicada que la propuesta d'a EFA. 

Enrestir a qui femos servir a grafia EFA, como a Wikipedia, relacionando-la con 
I'independentismo u con ETA, antimas de mentir (por favor, <j,conoixetz a los 
wikipedistas?) ye tirar de I'espanyolismo mas rancio ta que I'Heraldo te publique a 
pachina completa. Resultau? Mas refus a l'aragones y mas relacionar-lo con o 
"nacionalismo". Muito bien Tomey fendo-le o "treballo puerco" a Heraldo. 

O punto intermedio 

"Ni con una, ni con I'atra. Yo escribo como m'agana." Una opcion bien de moda en 
zagueras. Politicament correcta. Y tant comoda como, a soben, falsa. 

Ta forro de bota, a soben te trobas con chent que diz que rai la graffa, que a ells les 
importa igual, pero en que dices "bueno, pues como a yo no, escribimos en ista", te 
montan un empandullo que ta que. 

Ta qui esfiende a "graffa de consenso" como bella cosa negociada d'entre todas, pero 
dimpues fa servir a graffa d'o 87, caldrfa que viese por do van os tiros, pues 
qualsiquier graffa de consenso tendra a la castellana y a la EFA como referents 
necesarios. No pas a la d'o 87. Porque qui son por o consenso no son en ixas, y 
porque ye imposible fer consenso partindo de puestos diferents. As grafias basadas 
en a etimolochfa (castellana, EFA, SLA, catalana, ...) pueden confluyir y trobar una 
solucion, pero no bi ha que una opcion pseudo-fonetica, que ye la d'o 87, y mala 
compleganza con atras le veigo. 

Cuanto a considerar a castellana como una graffa neutra, cosa mas luen d'a realidat. 
Como he dito antes, fer servir una graffa forana ye subordinar ixa luenga a I'atra. Y 
mas quan se tracta d'a castellana, con tot lo que ixo leva. 

Dito tot isto, prou que no he de decir yo como ha d'escribir cadagun. Como si lo fetz 
en cirilico u en runas, que deciban por astf. Pero a neutralidat, pocas vegadas ye 
neutra de verdat. 



Miedo a lo debat. 

Ya ye prou d'amagar os problemas de I'aragones. En istos momentos I'aragones 
morira igual faigamos publicos os nuestros problemas u prebemos de solucionar-los a 
escuchetes. 

Ya ye prou de "si yo te contase...". Cuenta, ostias! Que tot lo mundo meta las cartas 
dencima d'a mesa, que saiga toda la mierda que calga, que se digan as cosas con 
nombres, apellius y afiliacion. 

O debat ye bueno. Cal mas debat. Deixar as cosas ta mas adebant a vier si se 
solucionan solas u si las soluciona atro, ye una error. Probablement a mas gran que 
hemos feito y que continamos fendo. 

Cal tamien que o debat se faiga con valor, decindo tot lo que calga y prou de insinuar. 
No me pareixe brenca mal que istos diyas bellas miserias de muitos se haigan feito 
publicas. Sino nos conoixemos, sino sabemos de que coda ye cadagun, que opinions 
tien y, sobre tot, PORQUE las tien asinas, nunca no nos podremos ficar en a pelleta 
d'otri y entender porque esfiende lo que esfiende. No podemos presuposar que qui 
esfiende a grafia d'o 87 ye a chornal de CHA, u que qui esfiende la d'a EFA, odia a 
Nagore. 

Quan explicas razonadament a tuya opinion, quan dices os tuyos motivos, y quan 
ascuitas con as orellas bien ubiertas os de I'atra, ye muito mas facil fer entender a la 
resta por que cadagun esfiende lo que esfiende. La de mentiras que me he habiu 
d'ascuitar y la de verdatz que he habiu de recontar! 

Refirmemos lo que refirmemos, faigamos-lo dende o conoiximiento d'os feitos, y no 
pas dende as ensundias y/u as rumors. 

Autoridatz linguisticas y porque trigue a EFA. 

Quan eslixie a grafia EFA lo facie convenciu. Agora antiparte d'ixo, s'adhibe que toda 
la resta son opcions piors, en a mia opinion. No soi linguista ni filologo y os mios 
conoiximientos linguisticos yeran mesmo mas radius quan decidie prencipiar a fer-la 
servir. Pero sobre tot, ye una question d'autoridat. 

O II Congreso se facio, como he dito antes, ta prebar de apanyar a falta d'autoridat 
linguistica que bi heba alavez. O Consello Asesor se autonombro y autoproclamo 
autoridat, encara que ells mesmos deciban que yera nomas cara t'aintro. Asinas que 
tanto si de facto, funcionaban como academia, como sino yera asinas, no reconoixco 
a suya autoridat difuera de I'asociacion que lo va creyar. 

A SLA facio a suya grafia ta emplego interno y de qui querese. No soi d'alcuerdo en 
belunas d'as solucions trobadas y nian ells aspiran a que siga LA grafia de 
I'aragones. Ixo si, contrimostroron que se podeba escribir I'aragones d'atras trazas 
que no fuesen a castellana ni a grafia d'o 87. 

A grafia d'o 87 ye incompleta, pues no soluciona bells problemas graficos. Ye de tot 
politizada, pues un porcentache altismo de chent que la esfiende (muitos la fan servir 
sin mica pasion) ye de CHA u amanada. Ha contrimostrau a suya ineficacia en no 
plegar en mas de trenta anyadas de historia a dentrar en as vals aragonesofonas. No 
ye mica facil, en contra d'o mito. De feito, de contino me trobo leyendo errors graficas 
en chent que la fa servir. 

Talment haigan pesau mas que todas istas (y atras) razons, I'actitut destructora d'os 
mainates de CHA-REA-CFA que han quiesto minar y estricallar tot lo treballo que fese 
a resta d'o mundo de I'aragones que ells no controlan. 

Se que bi ha muita chent que fa servir a grafia d'o 87 que si que se creye lo de 
I'aragones y que lo mete por dencima de todas istas mierdas internas que tenemos. 
Se que mesmo adintro de CHA, REA y CFA bi ha muita chent que luita por ficar-ie 
una mica de cordura en tot isto. Tos deseyo de verdat muita suerte, porque tenetz 
buena faina por debant y contatz con lo mio refirme en la mida que pueda. 

L'academia de I'aragones - EFA no son os salvadors de I'aragones, ni lo fan tot bien, 
ni son talment os mas polius d'o pais. Pero tienen bella virtut. Ta prencipiar, a 
lechitimidat d'o II Congreso, un proceso en a mia opinion eixemplar y que, de no 
haber contau dimpues con a campanya de deslichitimacion que facio CHA-REA-CFA, 
probablement hesenos plegau bien luen. Ta continar, que fan as cosas con rigor 
linguistica. A propuesta grafica de 2010 ye un treballo sobrebueno. Te podra fer mas 
u menos goyo, pero la faina ye incontestable. Tien, antimas bellas partes que me fan 
bien de goyo, y las que no me'n fan tanto, son asumibles. 

Por tot isto, y por atras cosetas, eslixie de fer servir ista grafia. 

Problema - propuesta 

A soben en a mia vida cutiana me trobo con bloqueyos en asambleyas en criticar-se 
bella cosa que s'ha feito muito malament, pero en no alportar-se alternativas. Por ixo 
ya dende fa tiempos, siempre proposo que, de conchunta con a critica que siempre ye 
menister, vienga una propuesta ta solucionar o tema. 

Muitos critican a grafia EFA, o II Congreso, o Curnculo de I'aragones, etc... pero 
pocos dan propuestas de como haber-lo feito millor u de como lo fenan ells. U de 
como apanyar-lo, agora que somos en ista situacion y no podemos recular. 

Asinas que, quan digatz que a grafia X ye una mierda, proposatz unatra grafia. Si 
todas tos pareixen una mierda, proposatz un proceso ta trigar-ne una. Y si deciditz 
asperar a que lo faiga lo gubierno, itz gravando a chent charrando en aragones, que a 
la luenga le queda tres diyas. 

Una solucion (civilizada) t o problema grafico 

^Creyebas que la teneba? Pues no. Pero talment si bells trangos. 

Un empecipiallo podna estar que o CFA y o REA declarasen PUBLICAMENT si 
reblanan una sola coma en o suyo modelo grafico en pro d'un alcuerdo comun entre 
todas as "sensibilidatz graficas" de I'aragones. Si ixo no ye posible, habremos de 
meter-nos a treballar la resta, ixublidando a tot qui considere inamovible a suya 
postura. Por lo que yo se, en EFA, SLA y sectors "no alineaus" bi ha ixa voluntat. 

En ixe caso, asumir que lo que se decidise en un hipotetico proceso de compleganza, 
cal cumplir-lo y levar-lo enta totz os firmants. Ha d'estar un proceso participau, prou 
que si, por os representants d'os patrimonials y d'as asociacions en esfensa d'a 
luenga, a lo menos, tan representative como lo II Congreso. En ista ocasion sin CFA y 
REA si esleixisen no negociar, ye claro. 

Una solucion (no civilizada) t'o problema grafico 

Que ye la que ye pasando agora. Cadagun en a suya trinchera prebando de 
conseguir mas puntos que no I'atro ta prebar de salir vivo d'istos Chuegos d'a fambre. 

Bi habio en os tiempos de dimpues d'o II Congreso, bella mena de "pacto de no 
agresion" no escrito entre totz. Cadagun prebaba d'ixemenar a suya grafia sin minar 
ni estricallar o treballo d'otri. Ixe pacto fa tiempo que se crebo y, encara que tiengo la 
mia opinion, importa igual de man de qui. 



9 



bTierra de Barrenaus 
barrenau.blogspot.com 



A solucion ye levar a "guerra grafica" dica las suyas zaguers consequencias y que 
sobreviva la mas apta, como me deciba Florencio un diya de borina por asti, y como 
se que opinan muitas. Por o camfn, probablement desapareixca I'aragones, pero 
tendremos uns libros y uns videos bien pinchos ta remerar-lo. 

Con tot y con ixo, con que tornase ixe debantdito pacto de no agresion yo ya me feba 
bien contenta! 

cSolucionau lo problema grafico solucionau tot? 

Tira! Prou que no. Qui creiga ixo, mal andamos. Pero si ye un primer trango. As 
asociacions hemos perdiu muita chent en istas luitas y muito tiempo. As fablants 
patrimonials a soben son fartas de que les viengan con istas fateras. Y qui no son 
patrimonials tamien. En o tiempo que he estau escribindo isto, me podna haber leyiu 
bell libro y m'hese feito muita mas honra probablement. 

Toda ixa rasmia se puede adedicar a dar-le ferrete a lo gubierno. A fer frent comun, 
una vegada que hemos salvau un d'os mas grans entrepuces que tenemos. A salvar 
I'aragones. 

Dimpues nos cal charrar, prou que si, de como impartir I'aragones, d'a on, de qui, de 
politicas de refirme y d'espardidura, de milenta temas. Que podremos abordar con 
muita mas tranquilidat, serenidat y rasmia, en que solucionasenos isto. 



Una zaguer reflexion: 

Animo pues, a tot qui I'intrese I'aragones y a suya supervivenvia a que conoixca bien 
a suya historia, a que se informe sobre a suya situacion, a que conoixca lo 
movimiento es esfensa d'a luenga y tot lo que s'ha feito u prebau de fer mientres istas 
decadas. 

Le animo a que, si no sabe aragones, lo aprenda en bell puesto. Se faiga os dos 
anyos de cursos y contine toda la suya vida aprendendo con totz os materials que bi'n 
ha que no son pocos. 

Animo a las diferents asociacions y organizacions que son en isto, a aturar-se dos 
minutos. Alentar fundo. Fer un trango entazaga. Mirar-se I'aragones con perspectiva y 
pensar bien pensau, si lo que son fendo ye lo millor t'a luenga, y si no son metiendo 
los suyos intreses por debant d'os d'a luenga. Les convido a estar capables de ficar- 
se en a pelleta d'a resta, de asumir que talment les cal reblar en bellas cosas, y a 
entender que ixo no va en contra d'as suyas siglas, sino a favor de I'aragones. 

Bellas vegadas no nos mereixemos a luenga que (encara) tenemos. 

Breu nota: 

Quan charro de CHA-REA-CFA soi conscient de que no son lo mesmo, de que as 
suyas militancias no son as mesmas y de que bi ha prou pluralidat aintro de cada 
organization. Manimenos, as posturas oficials d'as tres son bien coincidents, 
probablement porque os ideyologos d'as tres tamien son prou coincidents. 

